ET Euroopa Liidu Teataja C 338/1

ARUANNE

Ühenduse Kalanduskontrolli Agentuuri eelarveaasta 2009 raamatupidamise aastaaruande kohta koos agentuuri vastustega

2010/C 338/01

SISUKORD

Punktid Lehekülg SISSEJUHATUS … 1–2 2 KINNITAV AVALDUS … 3–12 2 TÄHELEPANEKUD EELARVE HALDAMISE JA FINANTSJUHTIMISE KOHTA … 13–14 3 Tabel … 4 Agentuuri vastused … 5

SISSEJUHATUS

1. Vigos asuv Ühenduse Kalanduskontrolli Agentuur (edaspidi „agentuur”) loodi nõukogu 26. aprilli 2005. aasta määrusega (EÜ) nr 768/2005 (1). Agentuuri peamine ülesanne on korraldada liikmesriikide kalanduskontrolli- ja inspekteerimistegevuse koordineerimist, et tagada ühise kalanduspoliitika eeskirjade tõhus ja ühtne kohaldamine (2).

2. Agentuuri 2009. aasta eelarve suurus oli 10,1 miljonit eurot; sellele eelnenud aasta eelarve oli 8,5 miljonit eurot. Aasta lõpu seisuga töötas agentuuris 49 töötajat; sellele eelnenud aastal oli töötajaid 47.

12. Järgnevad tähelepanekud ei sea kontrollikoja esitatud arvamust kahtluse alla.

TÄHELEPANEKUD EELARVE HALDAMISE JA FINANTSJUHTIMISE KOHTA

13. Eelarveaasta 2008 raamatupidamise aastaaruandes täheldas kontrollikoda puudusi agentuuri 2008. aasta tööprogrammis ning sellega seotud tegevuspõhistes haldusküsimustes (12). Agentuuri 2009. aasta tööprogrammis puudusid täpsed ja mõõdetavad eesmärgid nii poliitikavaldkondade kui põhitegevuse tasandil. Iga poliitikavaldkonna kohta oli loetletud mitu põhitegevust, väljundit ja näitajat, kuid nende vahel puudus selge seos ning näitajad ei olnud enamasti ei asjakohased ega mõõdetavad. Lisaks eraldati iga poliitikavaldkonna kohta ainult otsesed rahalised vahendid ja inimressursid. Selle tulemusena ei rakendatud 2009. aasta eelarve puhul täielikult tegevuspõhist juhtimist.

14. 2009. aasta ametikohtade loetuelus oli 55 ajutist ametikohta. 2009. aasta detsembri seisuga oli neist täidetud vaid 44 ametikohta (80 %). Võrreldes 2008. aasta detsembriga oli täitmata ajutiste ametikohtade arv suurenenud üheksalt üheteistkümneni. Olukord näitab puudusi töötajate värbamise planeerimisel.

IV auditikoda, mida juhib kontrollikoja liige Igors LUDBORŽS, võttis käesoleva aruande vastu 12. oktoobri 2010. aasta koosolekul Luxembourgis. Kontrollikoja nimel president Vítor Manuel da SILVA CALDEIRA

Tabel Ühenduse Kalanduskontrolli Agentuur (Vigo) Aluslepingust tulenev liidu pädevusvaldkond Agentuuri pädevus (nõukogu määrus (EÜ) nr 768/2005) Juhtimine 2009. aastal agentuuri käsutusse antud ressursid 2009. aasta tooted ja teenused Euroopa Liidu toimimise lepingu artikkel 38. Nõukogu määruse (EÜ) nr 2371/2002 (mis käsitleb ühisele kalanduspoliitikale vastavat kalavarude kaitset ja säästvat kasutamist) artikliga 28 nõutakse liikmesriikidelt tulemusliku kontrolli, inspekteerimise ja ühise kalanduspoliitika eeskirjade jõustamise tagamist ja selleks omavahelise ning kolmandate riikidega tehtava koostöö arendamist. Nõukogu määrus (EÜ) nr 768/2005, millega moodustatakse Ühenduse Kalanduskontrolli Agentuur ja muudetakse määrust (EÜ) nr 2847/93, millega luuakse ühise kalanduspoliitika suhtes rakendatav kontrollisüsteem. Eesmärgid Määrusega moodustatakse ühenduse kalanduskontrolli agentuur, mille eesmärk on korraldada liikmesriikide kalanduskontrolli- ja inspekteerimistegevuse koordineerimist ja aidata neil ühise kalanduspoliitika eeskirjade täitmisel koostööd teha, et tagada nende tõhus ja ühtne kohaldamine. Ülesanded i) Koordineerida seoses liidu kohustustega teostatavat kontrolli- ja inspekteerimistegevust; ii) koordineerida liikmesriikide kontrolli- ja inspekteerimisvahendite ühist kasutamist; iii) aidata liikmesriikidel edastada kalapüüki ja kontrolli- ning inspekteerimistegevust puudutavat teavet; iv) aidata liikmesriikidel täita nende ühisest kalanduspoliitikast tulenevaid ülesandeid ja kohustusi; v) aidata liikmesriikidel ja komisjonil ühtlustada ühise kalanduspoliitika kohaldamist kogu liidus; vi) aidata kaasa liikmesriikide ja komisjoni kontrolli- ja inspekteerimisalasele uurimis- ja arendustööle; vii) aidata kooskõlastada inspektorite koolitamist ja edendada kogemuste vahetamist liikmesriikide vahel; viii) vastavalt liidu eeskirjadele kooskõlastada meetmeid, et tõkestada ebaseaduslikku, teatamata jäetud ja reguleerimata kalapüüki. 1. Haldusnõukogu Koosneb ühest esindajast igast liikmesriigist ja kuuest komisjoni esindajast. 2. Tegevdirektor Nimetatakse ametisse haldusnõukogu poolt vähemalt kahe kandidaadi seast, kelle komisjon on esitanud. 3. Välisaudit Kontrollikoda. 4. Eelarve täitmisele heakskiitu andev asutus Parlament nõukogu soovituse põhjal. Eelarve jaotis– 5,6 miljonit eurot II jaotis– 1,4 miljonit eurot III jaotis– 3,1 miljonit eurot Personali suurus 31. detsembri 2009 seisuga Töötajate arv 49 Põhiülesanded — Ühiskasutuskava tursapüügi kohta Põhjameres, Skagerrakis, Kattegatis ja La Manche’i idaosas. — Ühiskasutuskava Loodepiirkonna vete kohta (Šotimaa lääneosa ja Iiri meri). — Ühiskasutuskava Läänemere kohta. — Ühiskasutuskava hariliku tuunikala püügi kohta Vahemeres ning Ida-Atlandil; — Ühiskasutuskava Loode-Atlandi Kalandusorganisatsiooni piirkonna kohta. — Ühiskasutuskava Kirde-Atlandi Kalandusorganisatsiooni piirkonna kohta. — Toetada meetmeid ebaseadusliku, teatamata jäetud ja reguleerimata kalapüügi tõkestamiseks. — Ühiskasutuskavade konsolideerimine. Suutlikkuse arendamine — Hindamisaruannete koostamine. — Andmetele juurdepääsu ja andmevahetuse protokollide väljatöötamine. — Koolituste korraldamine ja ühise põhiõppekava väljatöötamine. — Fishneti võrgustiku loomine eesmärgiga kiirendada suhtlust klientidega, tagada läbipaistvus ning lihtsustada turvalist andmevahetust. — Liidu ja liikmesriikide suutlikkuse suurendamine. Allikas: agentuuri edastatud teave.

AGENTUURI VASTUSED 13. CFCA arendab ja täiustab pidevalt iga poliitikavaldkonna väljundeid ning vastavaid tulemusnäitajaid. CFCA eelarveaasta 2009 aruandes esitatakse tegevusaruande tabel koos tulemusnäitajate hinnanguga ja 2010. aasta töökava hõlmab enamiku tegevuste konkreetsemaid tulemusnäitajaid. Samal ajal arendatakse edasi ja rakendatakse tegevuspõhist kuluarvestust, et võimaldada halduslike üldkulude jaotamist eri poliitikavaldkondade vahel. 14. 2009. aasta ametikohtade loetelus toodud ametikohtade täitmise määr otsustati vastavalt palkade ja muude personalikulude eelarveliste vahendite olemasolule (peatükk 11 täideti 96,5 % ulatuses). Enamik nendest ametikohtadest täideti vastavalt kavandatud eelarvele 2010. aasta alguses ja praegu on täidetud 2010. aasta ametikohtade loetelu 53 ametikohast 52 (2009. aasta algul vähendati ametikohtade arvu 55-lt 53-le).

(1) ELT L 128, 21.5.2005, lk 1.

(2) Tabelis esitatakse teavitaval eesmärgil kokkuvõte agentuuri pädevusvaldkondadest ja tegevusest.

(3) Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määra kohta koos kokkuvõtva teabega assigneeringute ülekannete kohta eri eelarvepunktide vahel.

(4) Finantsaruanded sisaldavad bilanssi ja tulemiaruannet, rahavoogude aruannet, kapitali muutuste aruannet ja lisa, kus on ära toodud tähtsamate arvestuspõhimõtete kirjeldus ja muu selgitav teave.

(5) Eelarve täitmise aruanne koosneb aruandest ja selle lisast.

(6) ELT L 248, 16.9.2002, lk 1.

(7) Komisjoni 19. novembri 2002. aasta määruse (EÜ, Euratom) nr 2343/2002 artikkel 33 (EÜT L 357, 31.12.2002, lk 72).

(8) Määruse (EÜ, Euratom) nr 2343/2002 artikkel 38.

(9) Asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. peatükis, mida on viimati muudetud 9. juuli 2008. aasta määrusega (EÜ, Euratom) nr 652/2008 (ELT L 181, 10.7.2008, lk 23), ning on tervikuna agentuuri finantsmäärusse integreeritud.

(10) IFAC – Rahvusvaheline Audiitorite Föderatsioon; ISSAI – kõrgeimate kontrolliasutuste rahvusvahelised standardid.

(11) Lõplik raamatupidamise aastaaruanne koostati 1. juulil 2010 ja kontrollikoda sai selle kätte 2. juulil 2010. Komisjoni raamatupidamise aastaaruandega konsolideeritud lõplik raamatupidamise aastaaruanne avaldatakse Euroopa Liidu Teatajas järgneva aasta 15. novembriks. Aruandega võib tutvuda järgmistel veebilehtedel: http://eca.europa.eu ja http://cfca.europa.eu.

(12) ELT C 304, 15.12.2009, lk 1.